arnastofnun/IGC-2024 huggingface dataset:
Öxarfjarðarheiði

Frá Sandfellshaga í Öxarfirði að Sævarlandi í Þistilfirði.

Til skamms tíma var þetta bílvegurinn yfir Öxarfjarðarheiði og áður póstleið. Aðalleiðin frá Öxarfirði til Þistilfjarðar. Hestamenn fara frekar um Rauðhóla og Svalbarðsskarð. Jón Trausti rithöfundur átti um skeið í æsku heima í Hrauntanga.

Byrjum við þjóðveg 85 í Öxarfirði, þar sem hefst þverleiðin yfir Öxarfjarðarheiði rétt norðan við Klifshaga. Við fylgjum þjóðvegi 867 austur í Þistilfjörð. Förum fyrst austur í Sandfellshaga og síðan upp brekkurnar milli Sandfells að sunnan og Þverárhyrnu að norðan. Við förum sunnan við Kálfhól og Kerlingarhrygg. Síðan förum við sunnan við eyðibýlið Hrauntanga. Austan eyðibýlisins förum við hjá fjallaskálanum á Öxarfjarðarheiði. Við höldum áfram austur og upp í Helgafell, þar sem við náum 400 metra hæð. Við förum áfram norðaustur fellið að brekkunum yfir Stóra-Viðarvatni. Við förum þjóðveginum þangað til hann beygir til norðurs. Þar förum við til suðurs eftir gamalli leið um Þjófaklettabrekkur og kjarri vaxnar hlíðar niður að Sævarlandi.

40,7 km

Þingeyjarsýslur

Skálar:

Öxarfjarðarheiði: N66 10.209 W16 03.852.

Jeppafært

Nálægir ferlar: Öxarfjörður, Hafrafellsleið, Þverárhyrna, Djúpárbotnar, Fjallgarður.

Nálægar leiðir: Urðir, Biskupsás, Sléttuvegur, Ferðamannavegur.

Skrásetjari: Jónas Kristjánsson

Heimild: Útivistarkort
Öræfatunga

Frá Leppistungum á Hrunamannaafrétt að Lambafellum.

Förum frá fjallaskálanum í Leppistungum á Hrunamannaafrétti til austurs eftir veginum til Klakks. Þegar við komum suður fyrir Stóra-Lepp, höldum við áfram austur um Öræfatungu og fyrir norðan Vestra-Rjúpnafell að Lambafellsslóð suðvestan við Lambafell.

11,2 km

Árnessýsla

Skrásetjari: Jónas Kristjánsson

Heimild: Kortavefur LH
Öskjuleið

Frá Hrossaborg á Mývatnsöræfum um Herðubreiðarlindir að fjallaskálanum Dreka við Dyngjufjöll.

Fjölfarin sumarleið til nokkurra þekktra staða, Herðubreiðarlinda, Dyngjufjalla, Kverkfjalla og Gæsavatna. Herðubreiðarlindir eru margar og renna saman í Lindá. Þar er mikið blómaskrúð með nærri hundrað háplöntum. Einn fegursti staður landsins. Ólafur Jónsson segir: “Í Herðubreiðarlindun eru töfrar öræfa og eyðimarka dásamlega ofnir saman við klið svalandi linda og ilm af gróandi grasi.”

Byrjum við þjóðveg 1 um Mývatnsöræfi, rétt austan við Hrossaborg, í 380 metra hæð. Þar er jeppavegur suður í Öskju, sem við fylgjum. Fyrst um Grjót suður að Jökulsá á Fjöllum, suður að Ferjuási og meðfram honum vestanverðum, síðan vestan við Yztafell og aftur að Jökulsá norðan við Miðfell. Þar er fjallakofi. Við förum austan við Miðfell og Fremstafell að Grafarlöndum, þar sem við förum yfir Grafarlandaá. Síðan förum við vestan við Ferjufjall og um Grafarlönd austari að Þorsteinsskála í Herðubreiðarlindum í 470 metra hæð. Frá skálanum förum við áfram suður með Jökulsá. Þegar við nálgumst Hlaupfell, sveigir leiðin til vesturs að Herðubreiðartöglum. Við förum suður með töglunum austanverðum og síðan vestur yfir Vikursand fyrir sunnan Vikrafell. Þar sem við komum að Dyngjufjöllum, er fjallaskálinn Dreki í 780 metra hæð.

33,4 km

Þingeyjarsýslur

Skálar:

Miðfellskofi: N65 23.630 W16 07.929.

Herðubreiðarlindir: N65 11.560 W16 13.390.

Dreki: N65 02.493 W16 35.710.

Jeppafært

Nálægir ferlar: Péturskirkja.

Nálægar leiðir: Almannavegur, Veggjafell, Biskupaleið, Upptyppingar, Dyngjufjalladalur.

Skrásetjari: Jónas Kristjánsson

Heimild: Útivistarkort
Öndverðarnes

Frá Gufuskálum á Snæfellsnesi um Öndverðarnes til Beruvíkur.

Í Wikipedia segir: “Öndverðarnes er vestasti tangi Snæfellsnes og um leið Neshrauns, sem runnið er úr Öndverðarneshólum og Saxhólum. Á Öndverðarnesi var á árum áður mikil útgerð og margar þurrabúðir, en hún hefur nú verið í eyði frá árinu 1945. Jörðin er ríkisjörð og má sjá nokkrar rústir, auk þess sem að þar er rekinn viti. Þar má og finna haglega hlaðinn djúpan og að nokkru yfirbyggðan brunn, er ganga má niður í eftir nokkrum steinþrepum. Brunnurinn, sem nefndur er Fálki var áður eina vatnsból Öndverðarness og er hann ævaforn og friðaður með öllu. Sagan segir og var sú trú manna, að í Fálka væri að finna þrjár ólíkar lindir. Var ein með fersku vatni, önnur bar með sér einkenni ölkeldu og sú þriðja keim af salti.”

Förum frá Gufuskálum með ströndinni vestur á Öndverðarnes og síðan suður um Neshraun og Öndverðarneshóla til eyðiþorpsins í Beruvík.

16,1 km

Snæfellsnes-Dalir

Nálægir ferlar: Beruvík.

Nálægar leiðir: Ennisdalur, Ólafsvíkurenni.

Skrásetjari: Jónas Kristjánsson

Heimild: Herforingjaráðskort
Ölvesvatn

Frá Hvalnesi á Skaga um syðra Ölvesvatn að Refshalaleið við Fossá.

Byrjum við þjóðveg 745 sunnan við Hvalneslæk á Skaga. Förum til vestsuðvesturs fyrir sunnan Melrakkafell að Fossvatni. Síðan til suðsuðvesturs fyrir austan Ölvesvatn, um Bekki og síðan vestan við Selvatn. Suðsuðvestur um Hnausabrekkur og fyrir vestan Hraunvatn. Síðan á Fossbungu og á Refshalaleið við Fossá.

12,9 km

Skagafjörður, Húnavatnssýslur

Nálægar leiðir: Refshali, Bjarnarfell.

Skrásetjari: Jónas Kristjánsson

Heimild: Útivistarkort
Ölkelduháls

Frá Kolviðarhóli um Ölkelduháls til Villingavatns í Grafningi.

Förum frá Kolviðarhóli upp Hellisskarð/Yxnaskarð og höldum okkur síðan milli hrauns og hlíða. Eftir því kallast leiðin stundum “Milli hrauns og hlíða”. Við förum austnorðaustur í Skarðsmýri, norðan við Litla-Skarðsmýrarfjall. Þaðan förum við austur yfir Hengladalaá og áfram austur á Ölkelduháls í 400 metra hæð. Vestur yfir Folaldaháls og sunnan við Kyllisfell, þar sem við beygjum til norðausturs í Laxárdal. Þaðan austnorðaustur um Selháls og síðan norðaustur að þjóðvegi 360 norðan við Gnípur við Úlfljótsvatn í Grafningi. Einnig er hægt að koma niður að Króki og fara síðan um Villingavatn og Dráttarhlíð yfir Sogið.

13,9 km

Árnessýsla

Nálægar leiðir: Þrengsli, Lágaskarð, Hellisheiði, Hengladalaá, Ölfusvatnsá, Hagavík, Dráttarhlíð, Reykjadalur, Klóarvegur.

Skrásetjari: Jónas Kristjánsson

Heimild: Herforingjaráðskort
Ölfusvatnsá

Frá Kolviðarhóli til Ölfusvatnsár við þjóðveg 360 í Grafningi.

Hér er lýst meginleiðinni. Af brún Hellisskarðs er útsýni til Reykjavíkur. Þegar komið er austur í Þverárdal má fara norður að Nesjavöllum eða til Hagavíkur.

Förum frá Kolviðarhóli upp Hellisskarð/Yxnaskarð og höldum okkur síðan milli hrauns og hlíða. Eftir því kallast leiðin stundum “Milli hrauns og hlíða”. Við förum austnorðaustur í Skarðsmýri, norðan við Litla-Skarðsmýrarfjall. Við förum norðaustur yfir Ölkelduháls austan Hengils og norðaustur og niður í Þverárdal. Förum norðvestur með Ölfusvatnsá norðan við Hrómundartind og Stapafell og sunnan við Mælifell og Sandfell. Síðan meðfram Ölfusvatnsárgljúfri að sunnanverðu, og loks austan við Selhól norðnorðaustur að þjóðvegi 360 í Grafningi við Ölfusvatnsá.

11,5 km

Árnessýsla

Nálægar leiðir: Þrengsli, Lágaskarð, Hellisheiði, Hengladalaá, Ölkelduháls, Hagavík, Dráttarhlíð, Reykjadalur, Klóarvegur.

Skrásetjari: Jónas Kristjánsson

Heimild: Herforingjaráðskort
Öldumóða

Frá Gafli í Svínadal um Öldumóðuskála að Arnarvatni.

Þetta er ein af nokkrum húnvetnskum leiðum, sem lágu suður á Skagfirðingaveg um Stórasand. Aðrir heiðavegir á svæðinu eru: Norðlingafljót, Arnarvatnsheiði, Tvídægra, Núpdælagötur 1 og 2, Aðalbólsheiði, Víðidalstunguheiði, Haukagilsheiði, Suðurmannasandfell, Grímstunguheiði, Stórisandur, Skagfirðingavegur, Sandkúlufell, Bláfell, Fljótsdrög. Sjáið texta með þeim slóðum.

Grettishæð er talin vera sami staður og Grettishúfa, þar sem Grettis saga segir, að Þorbjörn önglull hafi grafið höfuð Grettis Ásmundarsonar.

Förum frá Gafli til suðurs vestan Hrafnabjargartjarnar og Kúputjarnar, Friðmundarvatns og Eyjatjarnar. Síðan yfir Vatnsdalsá og austan og sunnan Rifkelshöfða. Þaðan suður að Öldumóðu og svo austan við Þjófahæðir suður á Grettishæð. Við förum suðvestur um Stórasand um Beinkerlingu og Ólafsvörður norðan Bláfells að Skammá við Arnarvatn.

31,1 km

Húnavatnssýslur

Skálar:

Öldumóða: N65 10.928 W19 54.823.

Nálægir ferlar: Sandkúlufell, Bláfell, Suðurmannasandfell, Arnarvatnsheiði, Fljótsdrög, Aðalbólsheiði, Norðlingafljót.

Nálægar leiðir: Þverflár, Úlfkelshöfði, Dalsbunga, Friðmundarvatn, Áfangi, Stórisandur, Grímstunguheiði, Skagfirðingavegur, Forsæludalur, Gilsárvatn.

Skrásetjari: Jónas Kristjánsson

Heimild: Útivistarkort
Öldugilsheiði

Frá Unaðsdal á Snæfjallaströnd að Leiru í Leirufirði.

Sjaldan farin, en einkum ef leiðin lá til Hrafnfjarðar.

Förum frá Unaðsdal norðaustur Unaðsdal og bratt upp í Álfsskarð. Þar uppi víkjum við til austurs frá leiðinni um Dynjandisskarð. Förum norður með Rjúkandi, sem kemur úr Öldugilsvatni. Stefnum í Öldugilsheiðarskarð í 550 metra hæð milli tveggja hóla. Þar taka við hjallar með lágum klettum. Klettabrún blasir við í norðri, Krubbuhorn syðra. Við förum austan við hornið og stefnum á bæinn Leiru. Hlíðin er brött, en vel gróin.

14,0 km

Vestfirðir

Erfitt fyrir hesta

Erfitt fyrir göngufólk

Nálægar leiðir: Kaldalón, Vébjarnarnúpur, Dynjandisskarð, Leirufjall, Hrafnfjörður, Rjúkandisdalur.

Skrásetjari: Jónas Kristjánsson

Heimild: Árbækur Ferðafélagsins
Öldufell

Frá Brytalækjum á Mælifellssandi um Öldufell til Hrífuness í Skaftártungu.

Í Brytalækjum gerðu fjallmenn og bændur sér glaðan dag fram á tuttugustu öld. Öldufell er hátt og hrikalegt fjall í jaðri Mýrdalsjökuls. Sunnan Öldufells eru Einhyrningsfjöll, þar sem svo gróðursælt var á fyrri öldum, að naut og hestar gengu þar úti. Fagurt útsýni er af þessari stórbrotnu leið, en hestamenn fara frekar niður með Hólmsá, þar sem er gróður og fossaniður.

Byrjum á vegamótum Fjallabaksleiðar syðri á Mælifellssandi og Öldufellssleiðar, skammt vestan Brytalækja í 530 metra hæð. Við förum þverleiðina beint suður í Öldudal mlli Öldufells að vestan og Kerlingahnjúka að austan. Síðan förum við suðaustur fyrir Loðnugiljahaus og niður brekkurnar að Hólmsá að fjallaskálanum í Framgili í 190 metra hæð. Síðan förum við áfram með jeppaveginum suður á við og síðan til austurs fyrir sunnan Atlaey og suðurenda Hrísnesheiðar í Hrafnshóli að þjóðvegi 209 um Skaftártungu, í 80 metra hæð, rétt sunnan við Hrífunes.

34,7 km

Skaftafellssýslur

Skálar:

Framgil : N63 42.655 W18 43.259.

Nálægir ferlar: Mælifellssandur.

Nálægar leiðir: Flosavegur, Hólmsá, Mýrdalssandur, Skaftártunguleið.

Skrásetjari: Jónas Kristjánsson

Heimild: Útivistarkort
Ærhólar

Frá Stóra-Meitilsleið að Vindheimum í Ölfusi.

Förum af Stóra-Meitilsleið undir Lönguhlíð, förum að þjóðvegi 39, skamman veg með honum og síðan suður að Vindheimum í Ölfusi.

4,3 km

Árnessýsla

Nálægar leiðir: Stóri-Meitill

Skrásetjari: Jónas Kristjánsson

Heimild: Herforingjaráðskort
Ærlækjarsel

Frá Ferjubakka í Öxarfirði um Ærlækjarsel og Sandá að Núpum í Öxarfirði.

Förum frá Ferjubakka eftir slóð til norðurs meðfram Sandá og um Skinnastað áfram norður Randir á þjóðveg 866. Þar förum við suðvestur yfir brú á veginum yfir Sandá og síðan suðvestur að Bakkahlaupi. Þaðan norðvestur með Bakkahlaupi að Ytri-Bakka. Síðan norðaustur um Skóga og Ærlækjarsel að Hróastöðum við Sandá. Loks yfir Sandá að Núpum í Öxarfirði.

26,8 km

Þingeyjarsýslur

Nálægir ferlar: Öxarfjörður, Keldunesheiði.

Skrásetjari: Jónas Kristjánsson

Heimild: Herforingjaráðskort
Æðarvötn

Frá Skinnalóni á Melrakkasléttu suður á Raufarhafnarveg.

Förum frá Skinnalóni til suðurs fyrir austan Æðarvötn og síðan um Stórholt að Raufarhafnarvegi, sem liggur frá Blikalóni til Raufarhafnar.

3,5 km

Þingeyjarsýslur

Nálægar leiðir: Raufarhafnarvegur.

Skrásetjari: Jónas Kristjánsson

Heimild: Herforingjaráðskort
Æðarvatn

Frá Álftárósi á Mýrum um Æðarvatn að Urriðaá á Mýrum.

Förum frá heimreið Álftáróss suðaustur á þjóðveg 533 og yfir hann til austsuðausturs sunnan við Æðarvatn og norðan við Heyvatn. Síðan austur um Þrætutjörn á leið um Urriðaá.

7,4 km

Borgarfjörður-Mýrar

Nálægir ferlar: Hjörsey, Akrar.

Nálægar leiðir: Urriðaá, Saurar.

Skrásetjari: Jónas Kristjánsson

Heimild: Herforingjaráðskort
Þversum Ísland

Sumarið 1255 fór Magnús Jónsson þvert yfir landið frá Vopnafirði til Snæfellsness. Hann var frændi Þorvarðar Þórarinssonar og liðsmaður hans í herferðum. Skyldi hann leita liðveizlu Þorgils skarða Böðvarssonar gegn Hrafni Oddssyni og Eyjólfi ofsa Þorsteinssyni. Sturlunga segir um Magnús: “Hafði hann farið lítt með byggðum, en jafnan um nóttum. Gekk því engin njósn af hans ferðum fyrr en hann kom til Staðar” á Snæfellsnesi. Á bakaleiðinni kom Magnús við á Rauðsgili í Hálsasveit og komst þá upp um fyrirætlan hans. Fengu Hrafn og Eyjólfur þá njósn af ferðum hans. Ferð Magnúsar er dæmi um kjark og þol manna, sem fóru langan veg um óbyggðir snemma á öldum Íslandsbyggðar.

Sennilega hefur Magnús farið frá Hofi í Vopnafirði um Hofsárdal og Brattafjallgarð að Möðrudal. Þar næst að Jökulsá á Fjöllum sunnan Möðrudals við Ferjufjall. Síðan Biskupaveg um Ódáðahraun og Suðurárhraun í Kiðagil og áfram vestur norðanverðan Sprengisand í Laugafell. Því næst um Eyfirðingaveg norðan Hofsjökuls og yfir á Skagfirðingaveg á Stórasandi eða þá um Kráksskarð. Þaðan vestur um Arnarvatnsheiði meðfram Norðlingafljóti til Þverárhlíðar. Síðan Múlaveg um Mýrar norðanverðar og loks um Löngufjörur að Staðastað á Snæfellsnesi.

? km

Austfirðir, Þingeyjarsýslur, Eyjafjörður, Skagafjörður, Húnavatnssýslur, Borgarfjörður-Mýrar, Snæfellsnes-Dalir

Nálægar leiðir: Biskupavegur, Suðurárhraun, Kiðagil, Ingólfsskáli, Skagfirðingavegur, Norðlingafljót, Skarðheiðarvegur, Múlavegur, Löngufjörur

Skrásetjari: Jónas Kristjánsson

Heimild: Jónas Kristjánsson
Þverflár

Frá Marðarnúpi í Vatnsdal að Hrafnabjörgum í Svínadal.

Bratt er frá Marðarnúpi austur á fjallið, en þó er þar skýr reiðgata.

Förum frá Marðarnúpi í sneiðingum suðaustur og upp á Marðarnúp. Síðan til austnorðausturs um Marðarnúpsfjall og yfir Þverflár. Suðaustan við Leirtjarnir og sunnan við Axlir í 570 metra hæð. Næst austur og niður með Kaldaklofslækjum að norðanverðu. Loks norðnorðaustur að eyðibýlinu Marðarnúpsseli sunnan við Hrafnabjörg.

12,0 km

Húnavatnssýslur

Nálægar leiðir: Öldumóða, Úlfkelshöfði, Dalsbunga.

Skrásetjari: Jónas Kristjánsson

Heimild: Herforingjaráðskort
Þverfjall

Tengileið á fjallinu milli Botnsheiðar og Breiðadalsheiðar.

Tengir saman Skutulsfjörð, Súgandafjörð og Önundarfjörð.

Byrjum á fjallveginum um Botnsheiði. Förum um Efra-Austmannafjall, austan Þverfjalls, í 500 metra hæð að fjallveginum um Breiðadalsheiði.

3,0 km

Vestfirðir

Skálar:

Kristjánsbúð: N66 02.376 W23 17.432.

Nálægar leiðir: Botnsheiði, Breiðadalsheiði, Nónhorn.

Skrásetjari: Jónas Kristjánsson

Heimild: Herforingjaráðskort
Þverdalur

Frá Hvammi í Dölum um Þverdal og Traðardal til Kjarlaksvalla í Saurbæ.

Þessarar leiðar er getið í Sturlungu, en hefur sjaldan verið farin.

Förum frá Hvammi norðaustur Skeggjadal og áfram norðaustur Þverdal. Upp úr dalbotninum á leið um Nónborg norðvestur undir Skeggaxlarskarð. Þaðan norðnorðaustur um Dragatungur niður í Traðardal og síðan norðaustur Traðardal að Kjarlaksvöllum.

19,1 km

Snæfellsnes-Dalir

Nálægar leiðir: Nónborg, Hvammsá, Náttmálahæðir, Flekkudalur, Sælingsdalur, Sælingsdalsheiði, Búðardalur.

Skrásetjari: Jónas Kristjánsson

Heimild: Sturlunga
Þverdalsdrög

Frá Neðri-Miðvík í Aðalvík um Þverdalsdrög til Húsatúns í Aðalvík. Hestfær leið og allgreið.

Förum frá Neðri-Miðvík suðaustur um Efri-Miðvík og síðan suðsuðaustur á fjallið. Þegar upp í skarðið er komið í 380 metra hæð, beygjum við til vesturs og síðan til norðvesturs um Þverdalsdrög niður í Þverdal. Þaðan vestur að Húsatúni.

8,7 km

Vestfirðir

Nálægar leiðir: Hesteyrarskarð, Aðalvík, Sléttuheiði, Hraunkötludalur.

Skrásetjari: Jónas Kristjánsson

Heimild: Árbækur Ferðafélagsins
Þverárjökull

Frá Þverá í Svarfaðardal um Þverárjökul að Hólum í Hjaltadal.

Ætíð fáfarinn.

Förum frá Þverá suðvestur upp í Þverárdal og eftir löngum dalnum sunnanmegin inn í botn. Upp botninn förum við vestur í stefnu á Jökulhnjúk. Sveigjum síðan til suðvesturs upp í skarðið fast við hnjúkinn í 1080 metra hæð. Þaðan förum við vestur og niður í Skíðadal, norðan megin í dalnum, og þaðan út í Kolbeinsdal. Vestan Fjallsréttar förum við suður yfir Hálsgróf til Hóla.

29,7 km

Eyjafjörður, Skagafjörður

Mjög bratt

Skálar:

Fjall: N65 46.051 W19 05.581.

Nálægar leiðir: Heljardalsheiði, Héðinsskarð, Hólamannavegur, Tungnahryggur, Hákambur, Skíðadalsjökull, Heiðinnamannadalur, Holárdalur.

Skrásetjari: Jónas Kristjánsson

Heimild: Árbækur Ferðafélagsins
Þverárhyrna

Frá Efri-Hólum í Núpasveit um fjallabaksleið að Sandfellshaga í Öxarfirði.

Þetta er leið um grónar heiðar að fjallabaki, aftan við flata móbergshnjúkinn Valþjófsstaðafjall og píramídalaga Þverárhyrnu. Fyrst er farið yfir gróið Rauðhólahraun og síðan reiðgötu um vel gróna haga. Á þessari leið eiga engir jeppar að geta verið á ferð fyrr en komið er á veginn um Öxarfjarðarheiði.

Förum frá Efri-Hólum veginn vestur að Presthólum. Áður en við komum að bænum beygjum við út af veginum til suðurs í áttina að Valþjófsstaðafjalli. Beygjum síðan austur með norðurhlið fjallsins, förum um Leynidal og síðan um skarðið milli Valþjófsstaðafjalls og Hálsa. Förum svo þvert suður Arnarstaðadal og síðan austur og upp dalinn og síðan til suðurs sama dal, þar sem hann heitir Fremridalur. Þar förum við milli Ytra-Horns og vestan við Sandfellshaga að rétt neðan við bæinn.

27,4 km

Þingeyjarsýslur

Nálægir ferlar: Rauðhólar, Öxarfjörður, Öxarfjarðarheiði, Hafrafellsleið.

Nálægar leiðir: Hólaheiði, Hólsstígur.

Skrásetjari: Jónas Kristjánsson

Heimild: Jónas Kristjánsson
Þverárbugar

Frá þjóðvegi 50 við afleggjara að Hamraendum í Stafholtstungum um Þverárbuga að þjóðvegi 522 við Hjarðarholt.

Förum frá þjóðvegi 50 suðaustur að Þverá og meðfram ánni, unz við erum andspænis Neðra-Nesi. Förum þar á vaði yfir ána og síðan bugana upp með ánni að austanverðu. Þegar við komum að veiðivegi að Hvítá, förum við norður yfir Þverá og með henni að austanverðu að þjóðvegi 50. Þar förum við á brú austur yfir ána og síðan norður með ánni austanverðri og loks vestanverðri að þjóðvegi 522 við Hjarðarholt.

13,7 km

Borgarfjörður-Mýrar

Erfitt fyrir göngufólk

Skrásetjari: Kortavefur LH

Heimild: Kortavefur LH
Þúfur

Frá Skjaldabjarnarvík um Þúfur til Bjarnarfjarðar.

Þessi leið er líka kölluð Spónagata. Sæta verður sjávarföllum.

Þúfurnar eru þrír grasi vaxnir sandhólar. Sagan segir, að í neðsta hólnum sé skip Skjalda-Bjarnar, í miðhólnum séu gull hans og gersemar og að hann sé sjálfur heygður í efsta hólnum.

Förum frá Skjaldabjarnarvík með ströndinni austur í Þúfur. Síðan til suðurs um fjöru, kleifar og klettarið undir Rönd til Selvíkur og Skaufasels og áfram suðvestur undir fjallinu til Bjarnarfjarðar.

7,8 km

Vestfirðir

Ekki fyrir hesta

Nálægar leiðir: Fossasdalsheiði, Reykjafjarðarháls, Miðstrandir, Drangajökull.

Skrásetjari: Jónas Kristjánsson

Heimild: Útivistarkort
Þrívörðuháls

Frá Sauðabanalæk ofan við Bessastaði í Fljótsdal um Þrívörðuháls að Klausturseli í Jökuldal.

Hluti gamla sýsluvegarins af Héraði um Klaustursel og Sænautasel í Möðrudal. Meginleiðin lá hins vegar vestur um Vegkvíslar að Brú á Jökuldal. Milli Hákonarstaða og Klaustursels í Jökuldal er elsta akfæra brú landsins. Sérsmíðuð í Bandaríkjunum, flutt í hlutum hingað, hnoðuð saman á staðnum og sett upp 1908.

Byrjum hjá þjóðvegi 910 við Sauðabanalæk. Förum norðvestur á Vegufs. Við förum norður og síðan norðaustur um Miðheiðarháls og Þrívörðuháls og síðan í Grautarflóa upp af Jökuldal. Þar förum við niður með Fossá, fyrst norðvestur og síðan norðaustur að Jökulsá á Dal við Klaustursel.

21,4 km

Austfirðir

Nálægar leiðir: Vegkvíslar, Fljótsdalsheiði, Eyvindará, Merkisgreni, Sænautafell, Eiríksstaðavegur.

Skrásetjari: Jónas Kristjánsson

Heimild: Herforingjaráðskort
Þríhyrningsleið

Frá Öskju yfir Dyngjufjalladalsleið að Öxnadalsá á Bárðargötu.

Byrjum við skálann Dreka við Öskju. Förum suður með Dyngjufjölum og austur fyrir Dyngjuvatn og vestan við Vaðöldu. Þar beygjum við til suðvesturs, síðan til vesturs og norðvesturs, unz við komm á Dyngufjallaleið sunnan við Kattbekking. Förum norðvestur og síðan vestur jeppaslóðina F910 fyrir norðan Þríhyrning og Trölladyngju, mest í 800 metra hæð. Komum að Bárðargötu við Öxnadalsá.

67,9 km

Þingeyjarsýslur

Jeppafært

Athugið nýtt Holuhraun

Nálægir ferlar: Öxnadalsdrög.

Nálægar leiðir: Dyngjufjalladalur, Gæsavötn.

Skrásetjari: Jónas Kristjánsson

Heimild: Útivistarkort
Þríhyrningur

Frá Goðalandi í Fljótshlíð að Gunnarsholti á Rangárvöllum.

Hér eru Njáluslóðir um allt. Á leiðinni upp í Vatnsdal er Höskuldslág, þar sem Höskuldur Njálsson var veginn í Njálssögu. Úr Vatnsdal er farið upp í Þríhyrning, þar sem Flosi Þórðarson er talinn hafa hulizt með mönnum sínum eftir Njálsbrennu. Norðan Þríhyrnings voru áður margir bæir, en þeir eru allir komnir í eyði. Keldur eru einn sögufrægasti sveitabær landsins, miðstöð Oddaverja. Þar bjó Jón Loftsson og síðar Hálfdán Sæmundarson, sem kemur mjög við sögu í Sturlungu. Gamli torfbærinn á Keldum er með merkari menningarsögulegu minjum í landinu.

Byrjum við réttina hjá Kirkjulæk í Fljótshlíð. Förum eftir þjóðvegi 261 til vesturs að mótum fjallvegar um Vatnsdal. Förum þann veg til norðurs, framhjá skógræktinni á Tumastöðum, síðan norður og upp Tungu milli Fjallgarðs að austan og Sléttafells að vestan. Þar komum við að eyðibýlinu Vatnsdalskoti undir Vatnsdalsfjalli. Förum síðan til norðausturs með fjallinu, í stefnu á norðurhlið Þríhyrnings. Förum síðan norður Engidal, yfir Fiská, norður með vesturhlið Reynifellsöldu að eyðibýlinu Reynifelli. Þaðan förum við til norðvesturs á brú yfir Eystri-Rangá og síðan með þjóðvegi um Keldur vestur að þjóðvegi 264 um Rangárvelli. Með þeim vegi förum við til vesturs að Gunnarsholti.

25,8 km

Rangárvallasýsla

Jeppafært

Nálægir ferlar: Fljótshlíð, Hungurfit, Grasleysufjöll, Knafahólar, Heklubraut.

Nálægar leiðir: Kirkjustígur, Reynifell.

Skrásetjari: Jónas Kristjánsson

Heimild: Jónas Kristjánsson
Þrengsli

Frá Kolviðarhóli að Litlalandi í Ölfusi.

Hin gamla Þrengslaleið hestaaldar liggur austar en núverandi bílvegur um Þrengslin. Fylgir gróðurræmu milli hrauns og hlíða frá Kolviðarhóli suður fyrir Litla-Meitil. Þetta er ein af mörgum leiðum Hellisheiðar austur í Ölfus.

Förum frá Kolviðarhóli, þar sem áður var gististaður ferðafólks. Förum suður með fjallshlíðinni við hraunjaðarinn. Fyrst meðfram Stóra-Reykjafelli og klöngrumst yfir þjóðveg 1. Áfram meðfram Litla-Reykjafelli, Stakahnúki, þar sem við erum í 250 metra hæð, Stóra-Meitli og Litla-Meitli, þar sem fjallgarðinum lýkur við Votaberg. Öll þessi leið var milli hrauns og hlíða. Nú stefnum við út á hraunið og förum austan við Sandfell, yfir Þrengslaveg bílanna og síðan vestan við Krossfjöll. Þar sveigjum við til suðausturs og förum niður Fagradal að eyðibýlinu Litlalandi.

17,1 km

Árnessýsla

Nálægir ferlar: Jórukleif.

Nálægar leiðir: Dyravegur, Ólafsskarð, Lágaskarð, Skóghlíð.

Skrásetjari: Jónas Kristjánsson

Heimild: Herforingjaráðskort
Þóruskarð

Frá Engidal í Skutulsfirði að Seljalandi í Álftafirði.

Ekki fær hestum.

Á Vestfjarðavefnum segir m.a.: “Þegar komið er að Þóruskarði sunnan Vatnahnjúks, fer leiðin að verða brattari og getur verið svolítið brölt að komast upp í skarðið. Þegar komið er niður úr skarðinu, er ganga auðveld meðfram ánni niður á Seljaland í Álftafirði.”

Förum frá Engidal suður Engidal og suðaustur dalsdrögin og fyrir sunnan Vatnahnjúk austur í Þóruskarð í 720 metra hæð. Þaðan suðaustur í Svarfhólsdal og austur með ánni að Seljalandi.

11,1 km

Vestfirðir

Ekki fyrir hesta

Mjög bratt

Nálægar leiðir: Álftafjarðarheiði, Hestskarð vestra, Lambadalsskarð, Breiðadalsheiði, Botnsheiði, Nónhorn.

Skrásetjari: Jónas Kristjánsson

Heimild: Herforingjaráðskort
Þóristindur

Frá Hrauneyjum um Þóristind að slóðum til Jökulheima og Veiðivatna.

Tengileið milli hótelsins í Hrauneyjum og Veiðivatna.

Förum frá hótelinu í Hrauneyjum meðfram þjóðvegi til austurs og síðan áfram austur á vegi 228 fyrir norðan Fellsendavatn og Þóristind að vegamótum til Botnavers. Á vegamótunum beygjum við til suðausturs að öðrum vegamótum til Veiðivatna og Jökulheima.

26,9 km

Rangárvallasýsla

Jeppafært

Skrásetjari: Jónas Kristjánsson

Heimild: Jónas Kristjánsson